钦定古今图书集成/理学汇编/文学典/第080卷 > 霍洞
## 钦定古今图书集成/理学汇编/文学典/第080卷 > 霍洞

按《武进县志》：洞，字大清，端友从孙，居城东之梅坡，喜
为诗，自号“筠寮。”常宿田舍，见《催科吏》诗云：“北风吹晴
屋满霜，翁儿赤体悲无裳。闺中幼女饥欲泣，忍饥取
麻灯下缉。一身勿假私自怜，鸣机轧轧明窗前。织成
五丈如霜布，翁作旋襕儿作裤。明朝官中租赋急，依
然赤体当风立。岁饥。”道殣守多出游。又咏诗云：“朝来
五马去寻春，谁信家家甑有尘？枕籍道旁宜细问，恐
非芳草醉眠人。”守闻而止。